Diari Oficial de la Generalitat Valenciana


Sumari del DOGV 8484, del 12-02-2019 (2019/948)

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer de Guillermo Pastor Burgalat, d'Oliva, realitzada per l'ajuntament d'aquest municipi, per a destinar-lo a la construcció d'un centre de salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/948


Data del document
:   25-01-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer de Guillermo Pastor Burgalat, d'Oliva, realitzada per l'ajuntament d'aquest municipi, per a destinar-lo a la construcció d'un centre de salut. [2019/948]  
L'Ajuntament d'Oliva, en Acord plenari de 29 de novembre de 2018, va acordar la cessió gratuïta a la Generalitat d'una parcel·la de 3.125 m², situada al carrer de Guillermo Pastor Burgalat d'aquesta població, per a la construcció d'un centre de salut.  
A proposta de la Direcció General d'Eficiència i Règim Econòmic de la Conselleria de Sanitat Universal i Salut Publica, de 13 de desembre de 2018, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i, en el punt 2, disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa implica l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a qui correspon la seua administració, defensa i conservació.  
Per tant, basant-se en els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, realitzada per l'Ajuntament d'Oliva, de la parcel·la de 3.125 m² situada al carrer de Guillermo Pastor Burgalat, 7, de la localitat esmentada, que limita al nord-est, amb l'avinguda de l'Agermanament; al sud-oest, amb el carrer de Guillermo Pastor Burgalat i la parcel·la 2 destinada a infraestructures elèctriques; al sud-est, amb la resta de la finca de la qual se segrega, i al nord-oest, amb el solar destinat a equipament comercial.  
Consta inscrita en el Registre de la Propietat d'Oliva en el tom 1757, llibre 790, foli 179, finca 61305, inscripció 1a.  
Referència Cadastral: 5889442YV5683Q4835AI (part).  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Oliva s'efectua amb la condició de destinar l'immoble a la construcció del nou Consultori Auxiliar Sant Francesc, la Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no es destina a l'ús o servei públic o deixa de destinar-se posteriorment, revertirà a l'Administració transmitent, i s'integrarà en un patrimoni amb totes les seues pertinences i accessions.  
En cas d'incompliment de les finalitats per a les quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, aquesta tramitarà el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
Tercer  
L'Ajuntament es compromet a assumir els costos de gestió i execució del trasllat al capdavant de la parcel·la de l'armari d'escomesa elèctrica C-28, amb la corresponent extensió de l'LSBT, com també les despeses que, si escau, es deriven de l'eliminació de construccions i obstacles inicialment no detectats que impediren el normal desenvolupament de les obres, i s'haurà de consignar la quantitat per a això en el pròxim pressupost municipal.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica a qui corresponen les competències demanials sobre aquest, incloent-hi la seua administració, defensa i conservació, i inscriure's a nom de la Generalitat en el Registre de la Propietat i en el cadastre.  
  
Cinqué  
Notificar aquesta resolució a l'Ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos, comptadors a partir de l'endemà de la notificació, davant del jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar un recurs potestatiu de reposició, en el termini d'un mes comptador a partir de l'endemà de la notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercir qualsevol altre que es considere procedent.  
  
València, 25 de gener de 2019.- El conseller d'Hisenda i Model Econòmic: Vicent Soler i Marco.